Šerijatska sudačka škola

Šerijatska sudačka škola 
Zgrada šerijatske sudačke škole sagrađena je 1887. godine po projektu Karla Paržika u bogatom pseudomaurskom dekorativnom maniru sa elementima i detaljima skupljenim iz raznih regionalnih škola islamske umjetnosti. Šerijatska sudačka škola (mektebi-nuvab) je otvorena 6. aprila 1889. kao petogodišnja viša škola. Ovdje je značajno sasvim tačno opažanje da se koncept organizacije osmanlijsko-turskih medresa zasniva na principu unutrašnjeg dvorišta, što potiče još iz helenističke arhitekture. To pravilo se ne odnosi samo na monumentalne objekte, već i one sasvim skromne izvedbe. Šerijatska sudačka škola prestala raditi aprila 1937. Naime, razloge prestanka rada ove škole neki tumače i činjenicom da je ona prerasla u Višu islamsku šerijatsko-teološku školu (u narodu poznata kao VIŠT, a njeni svršenici kao "vištovci"). Poslije drugog svjetskog rata u toj zgradi je bio smješten Muzej grada Sarajeva, a nakon  rata u Bosni i Hercegovini u zgradi je smješten Fakultet islamskih nauka.

 Arhitektura 
Na raskrsnici ulica Sagrdžije i Čemerlina nalazi se zgrada Šerijatske sudačke škole. Sagrađena je 1887. godine u bogatom pseudomaurskom stilu prema projektu Karla Paržika. Šerijatska sudačka škola (mektebi-nuvab) otvorena je u decembru iste godine kao petogodišnja viša škola.

Zgrada je smještena na uzvišenju, što stvara dojam impozantnosti. Unutrašnjost je specifična, jer ima dva atrija, odnosno, unutrašnja dvorišta sa šadrvanima. Zgrada ima dva nivoa, a ima i dva ulaza, od kojih je glavni povezan s ulicom dugim stepeništem.

Zgrada Šerijatske sudačke škole specifična je po drvenoj krovnoj konstrukciji i oslikanim zidovima i stropovima. To nisu tipične arabeske kao u drugim objektima orijentalnog tipa nego su crteži pravljeni pomoću sablona.

 Također pogledajte 
 Pravni fakultet u Sarajevu
 Fakultet islamskih nauka u Sarajevu
 Muzej grada Sarajeva

 Literatura 
 Alija Bejtić -Ulice i trgovi Sarajeva. Sarajevo: Muzej grada Sarajeva 1973. Godine
 Nedžad Kurto -Sarajevo 1492-1992,  Oko, Sarajevo.
 Ibrahim Krzović - Arhitektura secesije u Bosni i Hercegovini“, Kulturno naslijeđe, Sarajevo

 Reference 

 Vanjski linkovi 
 http://sarajevo18781918.blogger.ba/arhiva/2005/06/14/47171 
 http://www.ekapija.ba/website/bih/page/160681 

Kategorija:Muzeji u Bosni i Hercegovini
Kategorija:Građevine u Sarajevu
Kategorija:1887. u arhitekturi
Kategorija:Stari Grad (Sarajevo)